钦定古今图书集成/明伦汇编/官常典/第475卷 > 陈建
## 钦定古今图书集成/明伦汇编/官常典/第475卷 > 陈建

按《魏书》本传：“建，代人也。祖浑，太祖末为右卫将军。父
阳，尚书。建以善骑射，擢为三郎，稍迁下大夫、内行长。
世祖讨山胡白龙意甚轻之，单将数十骑，登山临崄，
每日如此，白龙乃伏壮士十馀处，出于不意。世祖堕
马，几至不测，建以身捍贼，大呼奋击，杀贼数人，身被
十馀创。世祖壮之，赐户二十。高宗初，赐爵阜成侯，加”
冠军将军。出为幽州刺史，假秦郡公。高宗以建贪暴
懦弱，遣使就州罚杖五十。高祖初，征为尚书右仆射，
加侍中，进爵赵郡公。建与侍中尚书晋阳侯元仙德、
殿中尚书长乐王穆亮、比部尚书平原王陆𠮏密表
曰：“皇天辅德，命集大魏。臣等祖父翼赞初兴，勤过蜀、
汉，誓固山河，享兹景福，宠辱休戚，与”国均焉。臣以凡
近，识无远达，阶藉先宠，遂荷今任。彼己之讥，播于群
口。仰感生成，俯自策厉，顾省驽钝，终于无益，然饮冰
惊寐，实怀惭负。至于愿天高地厚，何日忘之。自永嘉
之末，封豕横噬，马𠮏南据，奄有荆楚。及桓刘跋扈，祸
难相继，岱宗隔望秩之敬，青徐限见德之风。献文皇
帝髫龀龙飞，道光率“土，干戚暂舞，淮海从风。车书既
同，华裔将一，昊天不吊，奄背万邦。”窃闻刘昱天亡，权
臣杀害思正之民，翘想罔极。愚谓时不再来，机宜易
失，毫分之差，致悔千里。天与不取，反受其咎，所谓“见
而不作，过在介石”者也。宜简雄将，号令八方。义阳王
臣昶，深悟存亡，远同孙氏，苟历连响从，则吴会可定；脱事“有难成，则振旅而返，进可以扬义声于四海，退
可以通德信于遐裔。宜乘之会，运锺今日。如合圣听，
乞速施行。脱忤天心，愿存臣表，徐观后验，赏罚随焉。”
高祖嘉之。迁司徒、征西大将军，进爵魏郡王。高祖与
文明太后频幸建第，赐建妻宴于后庭。太和九年薨。